बांग्लादेश हादोरनि राजथावनि धाकाआव गंसे जुस बानायग्रा फेक्टरीआव अर खामनानै सा 52 सुबुंनि जिउ खहा जानानै थांदों आरो सा 50 निबो गोबां सुबुंआ गोबारै जोखोम जादों।सुलुंआव मोन्थिनो मोननाय बादिब्ला, जुस बानायग्रा बिल्डिंनि गाहायआव अरनांजेननानै केमिकेल आरो प्लास्टिकनि बथलफोरनि थाखाय खामनाय अरआ गोख्रों गोसारनो हमो।मखथावनादि, साखाथिनि सुबुंफोरा अजद होनाय बादिब्ला, बे फेक्टरियाव अर नांनाय समाव भेक्टरिनि गुबै दरखंआ बन्द’ जानानै दङोमोन। जाउनाव बे फेक्टरियाव खामानि मावग्रा मावथिफोरा गावनि जिउखौ रैखा खालामनो बिल्डिं सानिफ्राय बारजुमनो लानायाव गोबांआनो फेलेंजादों आरो जिउबो खहा जायो। बेराफारसेथिं, बे अरखौ खोमोरनो थाखाय गं 18 अर खोमोग्रा गारिफोरा अर खोमोरनो नाजागासिनो होननाबो मोन्थिनो हानाय जादों।